text: God start på 2015 til Sydbank
  29 april 2015 kl. 07.31
  Sydbank er kommet godt i gang med 2015, hvor banken i første kvartal har præsteret en historisk høj indtjening.
  Det fremgår af bankens regnskab for første kvartal, der blev præsenteret onsdag morgen.
  Den samlede indtjening er for perioden på 1,233 milliard kroner - svarende til en stigning på seks procent i forhold til første kvartal af 2014.
  - Vi har fået en god start på 2015, og det er vi meget tilfredse med. Det er nu et år siden, vi lancerede planen for at forbedre lønsomheden i Sydbank. Hele organisationen har arbejdet målrettet med at implementere den siden, og resultatet for første kvartal viser Sydbank med en stabil og høj indtjeningskraft, siger administrerende direktør Karen Frøsig i en kommentar til regnskabet
  Fakta om Sydbank i1. kvartal 2015:
  - Resultat på 304 mio. kr. Det giver en egenkapitalforrentning på 10,9 pct.- Samlet indtjening på 1.233 mio. kr. Det er en stigning på 6 pct. i forhold til samme periode i 2014. Det er historisk højt.- Nedskrivninger på udlån er på 116 mio. kr., og falder med 64 pct. iforhold til samme periode i 2014.- Bankudlån stiger med 2,1 mia. kr. svarende til 3,2 pct. i 1. kvartal 2015.- Egentlig kernekapitalprocent er i 1. kvartal 2015 steget med 0,7 og er på 14,6.- Der er udstedt supplerende kapital for 100 mio. euro.
  - Aktietilbagekøb på 500 mio. kr. er påbegyndt den 13. april 2015.
  